open-index/open-wikipedia-markdown huggingface dataset:
Ursula von der Leyen

**Ursula Gertrud von der Leyen** (Duitse uitspraak: [ˈʊʁzula fɔn deːɐ̯ ˈlaɪən]; gebore **Albrecht**, 8 Oktober 1958 in Brussel, België) is 'n Duitse politikus en sedert 1 Desember 2019 president van die Europese Kommissie. Sy het van Desember 2013 tot Julie 2019 as Minister van Verdediging van Duitsland gedien. Von der Leyen is lid van die sentraalregse Christelik Demokratiese Unie (CDU) en is die eerste vrou in Duitsland om die amp van Minister van Verdediging te bekleë. Sy is ook die eerste vroulike president van die Europese Kommissie.

## Verwysings 
## Eksterne skakels 
*  Amptelike webwerf
Sechmet

In die Egiptiese mitologie was **Sechmet** of **Sachmis** oorspronklik die oorlogsgodin asook die godin van heling van Bo-Egipte. Sy word voorgestel as ’n leeuwyfie. Daar is geglo haar asem het die woestyn geskep. Sy is beskou as die bewaarder van die farao's en het hulle in oorlog aangevoer.

## Verwysings 
## Eksterne skakels
Waterkondisioneerder

'n **Water-kondisoneerder** is 'n nie-chemiese stelsel wat gebruik word om waterkwaliteit te verbeter. Dit is nie 'n filtreerstelsel of waterversagter nie. Die verbetering van waterkwaliteit verwys na die behandeling van water wat geneig is om probleme soos kalksteenaanpaksels en roes tot gevolg te hê. Die ScaleStop-stelsel wat in Suid-Afrika ontwikkel is, is 'n goeie voorbeeld van 'n water-kondisioneerder. Die stelsel is beskikbaar in verskillende groottes met spesifieke vloeitempo's.

Die stelsels word, behalwe vir huishoudings, ook in industriële applikasies gebruik soos bv. in koeltorings. Waar die stelsel vir besproeiing aangewend word, is bevind dat behandelde water aansienlik vinniger in die grond geabsorbeer word. Die gevolg is dat minder water aan verdamping verlore gaan. Plante en gewasse neem ook behandelde water vinniger op as onbehandelde water. Gewasse groei ook meer gesond en oeste is aansienlik groter. Dieselfde effek kan nie met 'n waterversagter bereik word nie. Dit gee die waterkondisioneerder die voorsprong bo die konvensionele (sout)waterversagter. 'n Verdere voordeel is dat behandelde water wel 'n beter was vermoë het, soortgelyk aan die van 'n waterversagter. Die waterkondisioneerder het geen afvalproduk nie en is 100% omgewingsvriendelik. Installasie is maklik met standaardkoppelstukke. Die eenheid word inlyn geïnstalleer. As opsionele ekstra is 'n elektronaanjaer ook beskikbaar.
Filippynse Rewolusie

Die **Filippynse Revolusie** (1896-1898) was 'n gewapende konflik tussen die Spaanse koloniale bewind en die Katipunan-onafhanklikheidsbeweging. Die doel van die rewolusie was vir die Filippyne om onafhanklikheid van Spanje te verkry.

## Eksterne skakels 
*
Ptah

In die Egiptiese mitologie is **Ptah** (Egipties: ptḥ, moontlik in Antieke Egipties uitgespreek as *Pitaḥ*) die skeppergod van Memphis, asook die god van kunstenaars en argitekte. In die stad se triad is hy die man van Sechmet en die pa van Nefertem. Hy word ook beskou as die pa van Imhotep. 

Die Grieke het hom geken as die god Hefaistos, en in dié vorm het die filosoof Manetho hom die eerste koning van Egipte gemaak.

## Verwysings
Katipunan

**Katipunan** (KKK) was 'n rewolusionêre beweging in die Filippyne. Die beweging is in 1892 in Manila gestig met die doel om die Filippyne se onafhanklikheid van Spanje te bewerkstellig. Die leier van die beweging was die mede-stigter, Andres Bonifacio. Hulle opereer aanvanklik ondergronds tot hul bestaan in 1896 deur die Spanjaarde ontdek is. Direk na hul ontdekking breek die Filippynse Rewolusie uit.

Die woord "katipunan" beteken letterlik 'assosiasie'. Dit kom van die Tagalog wortel "tipon", wat "kom bymekaar" of "samelewing" beteken. Die organisasie se amptelike naam was *Kataas-taasan, Kagalang-galangang Katipunan ng̃ mg̃á Anak ng̃ Bayan* (Afrikaans: Hoogste en Mees Eerbare Vereniging van die Kinders van die Nasie; Spaans: *Suprema y Venerable Asociación de los Hijos del Pueblo*). Die groep was ook onder die akroniem KKK bekend, hoewel hulle geen verbintenis met die Ku Klux Klan (wat ook die akroniem gebruik het) gehad het nie.

## Verwysings
LGBT-regte in Turkye

150px|links
regs|duimnael|250px|Gay pride in Istanboel

**Turkye** erken homoseksualiteit sedert 1993. Homoseksualiteit is sedert 1852 in die Ottomaanse Ryk wettig. Istanboel, 'n stad in Wes-Turkye, is bekend as die land se "gay hoofstad".
Salm (kleur)

:*Hierdie artikel handel oor die kleur. Vir die vis, sien salm.*

duimnael|regs|140px|Bewerkte salm
**Salm** is 'n oranje-pienk kleur wat herinner aan die kleur van die salmvis.

Deur die vermenging van geel, rooi en wit kan salmkleur geproduseer word.

## Kleurkoördinate 
Volgens verskeie kleurskemas word **salm** soos volg voorgestel:

## Sien ook 
* Lys van kleure

## Notas
Verbrande oranje

**Verbrande oranje** is 'n oranjebruin kleur, 'n baie donker skakering van oranje, amper geneig tot bruin. Dit was 'n gewilde kleur vir gebruik in binnenshuise versiering in die 1970's. Die eerste gebruik van die term dateer terug tot 1916.

## Kleurkoördinate 
Volgens verskeie kleurskemas word *verbrande oranje* as volg voorgestel:

## Sien ook 
* Lys van kleure

:''Hierdie artikel is uit die Italiaanse Arancione bruciato vertaal.
Vlamoranje

**Vlamoranje** is 'n oranjegeel kleur.

Vlamoranje, ook bekend as veiligheidsoranje, is 'n kleur wat gebruik word om sekere voorwerpe te laat uitstaan teen hul omgewing, veral teen die blou kleur van lug. Hierdie kleur word dikwels gebruik vir voorwerpe wat boodskappe uitdra, soos die kegels gebruik by kruisings of slaggate in die pad. Die meer versadigde skadu van vlamoranje staan ​​bekend as internasionale oranje.

Deur die vermenging van geel, rooi en wit kan die kleur geproduseer word.

## Kleurkoördinate 
Volgens verskeie kleurskemas word **vlamoranje** as volg voorgestel:

## Sien ook 
* Lys van kleure
Morfologie

**Morfologie** beteken letterlik "vormkunde". Die woord is afgelei van *μορφη* (*morfè*), die Griekse woord vir vorm, en word in verskeie dissiplines waar vorm 'n rol speel gebruik:

* Morfologie (taalkunde), die studie van die struktuur van woorde en hoe woorde gevorm word.
* Morfologie, (biologie), die uitwendige bou en vorm van organismes en hul organe.
* Geomorfologie, (geologie) studie van die ontwikkeling van landskappe.
* Morfologie van polimere (chemie, fisika), die studie van rankskikkings op 'n skaal groter as die molekulêre struktuur.
## Eksterne skakels 
*
Worteloranje

:*Hierdie artikel handel oor die kleur. Vir die gewas en groente, sien wortel (groente).*

duimnael|regs|Wortels
**Worteloranje** is 'n oranjerooi kleur, 'n warm skakering van oranje, wat ooreenstem het die algemene kleur van wortels.

## Kleurkoördinate 
Volgens verskeie kleurskemas word *worteloranje* as volg voorgestel:

## Sien ook 
* Lys van kleure
Pampoen (kleur)

**Pampoen** is die oranje kleur aan die binnekant van die pampoen.

Deur die vermenging van geel, rooi en wit kan pampoenkleur geproduseer word.

Die eerste opgetekende gebruik van pampoen as 'n kleurnaam in Engels was in 1922.

## Kleurkoördinate 
Volgens verskeie kleurskemas word **pampoen** soos volg voorgestel:

## Sien ook 
* Lys van kleure
Horus

In die Egiptiese mitologie is **Horus**, **Horoes** of **Hor** (Egipties: ḥr.w) een van die oudste gode. Hy is minstens vanaf die laat voordinastiese tydperk tot in die Grieks-Romeinse tye aanbid. Verskillende vorme van Horus word in die geskiedenis aangetref en geleerdes behandel hulle as verskillende gode. Dié verskillende vorme kan dalk waarnemings van ’n veelvlakkige godheid wees waarin sekere eienskappe benadruk word – nie noodwendig teenstrydig nie, maar komplementêr. Hy is meestal as ’n valk of ’n man met die kop van ’n valk uitgebeeld. Een van sy talle vorme was as **Haroeris** (Horus die ouere).

## Verwysings 
## Eksterne skakels 
* UCAR-artikel oor Horus 
* Britannica Online: Horus (Egyptian God)
Gommagutta

**Gommagutta** is 'n skakering van oranje kleur.

Die verfproduk is 'n hars wat 60-80% hars en 15-25% rubber bevat, met klein hoeveelhede essensiële olie van sekere tropiese plante. Dit is gedeeltelik oplosbaar in alkohol, eter en ander organiese oplosmiddels.

Die kleur is intense goudgeel kleur en word gebruik vir waterverf of as drastiese purgeermiddel.

In die skilderkuns is dit hoofsaaklik gebruik as 'n deursigtige geel, vir kleurafdrukke, of selfs vir glasuur. Dit is deur Vlaamse skilders in die sestiende tot die negentiende eeu gebruik, maar as gevolg van die hoë produksiekoste daarvan, het dit later in onbruik verval.

## Kleurkoördinate 
Volgens verskeie kleurskemas word **gommagutta** as volg voorgestel:

## Sien ook 
* Lys van kleure
Nefertem

duimnael|links|Nefertem.
**Nefertem** (ook gespel **Nefertoem** of **Nefer-temoe**) was in die Egiptiese mitologie met die skepping van die wêreld ’n lotusblom wat in ’n blou waterlelie (*Nymphaea caerulea*) uit die oerwaters ontstaan het. Hy verteenwoordig beide die eerste sonlig en die heerlike geur van die Egiptiese blou lotus. Van sy titels was "hy wat mooi is" en waterlelie van die son". 

Nefertem die kind kom uit sy aardvader Noe se swart oerwaters en sy lugmoeder is Noet. Wanneer hy volwasse word, is hy Ra.

Nefertem is eindelik beskou as die seun van die skeppergod, Ptah, en die godin Sechmet. Soms is Bastet sy ma. 

## Verwysings
Internasionale oranje

**Internasionale oranje** is 'n skril oranje kleur wat gebruik word om struikelblokke uit te wys, deur die verhoging van die kontras met omliggende voorwerpe en lug op die agtergrond. Dit is soortgelyk aan vlamoranje, nog 'n kleur wat gebruik word vir dié doel. Dit is egter donkerder en het 'n rooier kleur, en hoewel vervaardigers soms nie voldoen aan die standaarde nie, is dit moeilik om dit te onderskei van soortgelyke kleure.

Die Golden Gate-brug en die Tokiotoring is in internasionale oranje geverf, asook die drukpakke van die bemanning van die ruimtependeltuig (verwys na as die "gevorderde bemanningsontvlugpak"). Die uitrusting vir 'n hoë-vlug in die Amerikaanse Lugmag het eerder 'n ligter skakering.

In die lugvaartbedryf, word internasionale oranje algemeen gebruik om die dele aan te dui wat getoets word.

Die kleur word as strepe geverf aan die kante van die Amerikaanse Kuswag se skepe.

GoldenGateBridge.jpg|Golden Gate-brug
Tokyo_Tower_Afterglow.JPG|Tokiotoring
Tokyo_tower_olympic_2016.jpg
20031123_23_November_2003_Tokyo_Tower_3_Shibakouen_Tokyo_Japan.jpg

## Kleurkoördinate 
Volgens verskeie kleurskemas word **internasionale oranje** as volg voorgestel:

## Sien ook 
* Lys van kleure
Witkol-hondhaai

Die **Witkol-hondhaai** (*Mustelus palumbes*) is endemies aan die Suider-Afrikaanse kus en kom voor tussen Walvisbaai en die noorde van KwaZulu-Natal. Die haai het klein wit kolletjies op sy lyf. In Engels staan die haai bekend as *Whitespotted smooth hound*.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://www.fishbase.us/summary/Mustelus-palumbes.html
Moet

**Moet** of **Maoet** ("moeder" in Antieke Egipties) was in die Egiptiese mitologie die moedergodin met veelvuldige aspekte wat oor die duisende jare van die kultuur verander het. Sy is beskou as ’n oergodin wat verbind is met die waters waaruit alles gebore is. Sy is dikwels uitgebeeld met die krone van Egipte op haar kop.

## Verwysings 
## Eksterne skakels
Chonsoe

**Chonsoe** (ook **Khonsu** of **Chons**) was in die Egiptiese mitologie ’n god wat hoofsaaklik met die maan verbind is. Sy naam beteken "reisiger" en dit kan verband hou met die maan se baan aan die naghemel. 

Chonsoe was instrumenteel in die skepping van nuwe lewe in alle lewende kreature. In Thebe het hy, sy pa, Amoen, en ma, Moet, die Thebaanse Triade (drietal) gevorm. 

## Verwysings
Memphis-triade

Die **Memphis-triade** was drie gode in die mitologie van Antieke Egipte wat veral aanbid is in die stad Memphis. Die drietal het bestaan uit Ptah, sy metgesel Sechmet en hul seun, Nefertem. 

Verskeie tempels en altare is in Memphis vir hulle gebou. Die belangrikste hiervan was die Groot Tempel van Ptah.

## Verwysings
Thebaanse Triade

[duimnael|[Ramses III (regs) en die Thebaanse Triade.]]
Die **Thebaanse Triade** was drie gode in die mitologie van Antieke Egipte wat veral gewild was in die stad Thebe, hoewel tempels en altare regdeur die land vir hulle gebou is. Die drietal het bestaan uit Amoen, sy metgesel Moet en hul seun, Chonsoe. 

Dié gode is veral aanbid tydens die 18de en die 25ste dinastieë van die Nuwe Ryk. 

## Verwysings
Amoedarja

Die **Amoedarja** of **Amoedarjo** (Persies: آمودریا, *Āmūdaryā*; Turkmeens: *Amyderýa*; Turks: *Ceyhun*; Oesbekies: *Amudaryo*; Tadjiks: Амударё; Pasjtoe: د آمو سيند, *da Āmú Sínd*; Oud-Grieks: Ὦξος, *Oxos*; Latyn: *Oxus*) is 'n rivier in Sentraal-Asië. Dit is ook uit die oudheid bekend as die **Ōxus** of **Oxos** weens die antieke Griekse naam **Ὦξος**, wat afgelei is van die grootste sytak, die Vakhsj. In Middeleeuse Islamitiese geskrifte is dit telkens bekend as die Jajhoen (جيحون) – wat naamlik een van die vier riviere van die Paradys is. (Net so was die Sirdarja bekend as die Sajhoen, een van die ander riviere).

Die moderne naam is Persies, en alhoewel reeds lank so bekend in die Ooste, is dit van redelik onlangse gebruik in Westerse geskrifte; voor die 20ste eeu was slegs wisselvorme van die antieke Griekse naam algemeen bekend.

Die rivier ontspring uit twee hoofstrome in die Pamirberge (die antieke Berg Imeon) in Afghanistan en Suid-Tadjikistan — die Pamir- en die Vakhsj — en vloei sowat 2&nbsp;400&nbsp;km deur Noord-Afghanistan, Suid-Tadjikistan, Oos-Turkmenistan en Wes-Oesbekistan na die oorblywende Aralmeer. Die Amoedarjase opvanggebied is meer as 500&nbsp;000&nbsp;km² groot, maar slegs sowat 200&nbsp;000&nbsp;km² dra die oorgrote volume by tot die opvangs. Die jaarlikse vloei is 'n baie beskeie 74&nbsp;km³ per jaar — twee keer soveel as die vloei van die susterrivier, die Sirdarja.

## Nota 
*Darja* beteken rivier, en "-darjarivier" sou dan 'n toutologie wees.

## Sien ook 
* Sirdarja
* Berg Imeon

## Eksterne skakels 
*
Aten

280px|duimnael|Aten
**Aten** (ook **Aton**; Egipties: *jtn*) is die skyf van die son in die Egipties mitologie. Dit was oorspronklik ’n aspek van die songod Ra. 

Die vergoddelikte Aten is die fokus van die monoteïstiese godsdiens Atenisme wat deur Amenhotep IV begin is. Hy het later die naam Akhenaten aangeneem ter ere van Aten. In sy gedig *Groot Gesang aan die Aten*, prys hy Aten as die skepper en skenker van die lewe.

Aten het nie ’n skeppingsmite of familie gehad nie, maar word in die *Boek van die Dooies* genoem. Die aanbidding van Aten is deur Horemheb stopgesit.

## Oorsig
Die eerste bekende verwysing na Aten die sonskyf as ’n godheid is in *Die Storie van Sinoehe* uit die 12de Dinastie, waarin vertel word die afgestorwe koning het as ’n god opgevaar na die hemel en verenig "met die sonskyf; die goddelike liggaam het verenig met sy maker". Na analogie hiervan is soms na die maan as die "silwer aten" verwys. 

thumb|200px|Achenaten, Nefertiti en Meritaten (nie sigbaar nie) aanbid Aten.
Die son-Aten is algemeen aanbid tydens die bewind van Amenhotep III, toe dit uitgebeeld is as ’n man met die kop van ’n valk, amper soos Ra. Tydens die bewind van Amenhotep III se opvolger, Amenhotep IV, het Aten die sentrale god van die Egptiese staatsgodsdiens geword, en Amenhotep IV het sy naam na Achenaten verander om sy noue verbintenis met die nuwe god te weerspieël. 

thumb|links|120px|Deel van ’n reliëf uit Amarna met vroeë Aten-cartouches.
Die samesmelting is duidelik sigbaar in die Groot Lofsang aan die Aten, waarin Ra-Herachti, Sjoe en Aten in die skeppergod versmelt word. Ander sien Achenaten as ’n beoefenaar van ’n Aten-monolatrie (’n soort godsdiens waarin verskeie gode aanvaar word, maar een aangeroep word asof hy die enigste god is) – hy  het nie die bestaan van ander gode as Aten ontken nie; hy het hulle bloot nie erken nie. 

## Etimologie
In die Ou Ryk van Egipte was die woord "Aten" ’n selfstandige naamwoord wat "skyf" beteken en verwys het na enige voorwerp wat rond en plat was; die son is die "skyf van die dag" genoem en was die plek waar Ra glo gewoon het. Eers later, in die Middelryk, het dit tydens Achenaten se bewind die naam van ’n god geword.

Aten se naam verskyn in twee cartouches, met koninklike aanduidings wat in die raamwerk om die naam voorkom. Sommige vertolk dit as sou Achenaten die verpersoonliking van Aten wees en dat die aanbidding van Aten regstreeks ’n aanbidding van Achenaten was; ander meen dit beteken Aten was die opperste heerser, selfs hoër as die huidige heersende koninklike.

## Verwysings
## Eksterne skakels
* 
*15px Hierdie artikel is vertaal uit die Engelse Wikipedia
Teel (kleur)

**Teel** (Engels: *teal*) is 'n kleur, 'n vaal blou-groen skakering. Die naam is ontleen van die teeleend (Anas) wat 'n *teal* genoem word in Engels.
duimnael|regs|280px|'n Teeleend met tipiese bevering

## Kleurkoördinate 
Volgens verskeie kleurskemas word **teel** as volg voorgestel:

## Sien ook 
* Lys van kleure
Kadmiumoranje

**Kadmiumoranje** is 'n diep oranje kleur.

## Kleurkoördinate 
Volgens verskeie kleurskemas word **kadmiumoranje** as volg voorgestel:

## Sien ook 
* Lys van kleure
Hathor

**Hathor** (Egipties: *ḥwt-ḥr*, "huis van Horus") ) was in die Egiptiese mitologie die godin wat vreugde, vroulike liefde en moederskap verteenwoordig het. Sy was regdeur die geskiedenis van Antieke Egipte een van die belangsrikste en gewildste gode. In die grafkelders van konings en gewone burgers is sy uitgebeeld as "Meesteres van die Weste" wat die dooies in die hiernamaals verwelkom. 

Sy was ook die godin van musiek, dans, verre lande en vrugbaarheid wat vroue tydens baring gehelp het,

## Verwysings 
## Eksterne skakels 
*Artikel oor Hathor deur Caroline Seawright
Bastet

[duimnael|150px|links|Die [Gayer-Anderson-kat van brons uit Antieke Egipte (omstreeks 664–332&nbsp;v.C.) wat vermoedelik Bastet voorstel.]]
**Bastet** was in die Egiptiese mitologie ’n godin wat tydens Antieke Egipte se 2de Dinastie (2890&nbsp;v.C.) al aanbid is. As **Bast** was sy die godin van oorlogvoering in Benede-Egipte voor die vereniging met Bo-Egipte. Haar naam word ook **Baast**, **Oebaste** of **Baset** gespel.

Bastet is ook bekend as "Die Oog van Ra".

## Verwysings 
## Eksterne skakels 
* Essay oor Bastet
* "Tempel vir kat-godin gevind in Egipte", BBC News.
Apis

[duimnael|200px|’n Standbeeld van Apis uit die 30ste Dinastie ([Louvre).]]
**Apis** (ook **Hapis** of **Hapi-anch**) was in die Egiptiese mitologie ’n bul-god wat in Memphis aanbid is. Apis het gedien as tussenganger tussen mense en die god Ptah, later Osiris en toe Atoem.

Seremoniële begrafnisse van bulle dui daarop dat rituele offerandes deel was van die vroeë mitologie. Apis was die belangrikste heilige dier in Egipte. Hy is beskou as ’n lewende verpersoonliking van Ptah. Tydens uitgrawings by die serapeum by Saqqara is die grafkelders van meer as 60 diere gevind.

Die tempel van Apis in Memphis was die hooftempel wat aan hom toegewy was. Dit word beskryf in die werk van klassieke historici soos Herodotus, Diodorus en Strabo, maar is nog nie ontdek nie. In die tempel is Apis as ’n orakel gebruik; sy bewegings is beskou as voorspellings. Daar is geglo sy asem het siektes genees en sy teenwoordigheid het mense naby hom met viriliteit geseën. Daar was ’n venster in die tempel waardeur hy gesien kon word en op sekere vakansiedae is hy deur die stad se strate gelei, versier met juwele en blomme.

Talle standbeelde van Apis is tydens uitgrawings by Memphis gevind. Die meeste bekendes kom uit Serapeoem. 

## Naam in hiërogliewe 
Apis se naam is op verskeie manier geskryf in hiërogliewe:
V28-Aa5:Q3-E1 
G39
Aa5:Q3-G43
Aa5:Q3

## Verwysings
Osiris

**Osiris** of **Oesiris** was in die Egiptiese mitologie die god van die hiernamaals, die onderwêreld en die dooies. Hy is gewoonlik uitgebeeld as ’n man met ’n groen vel en ’n farao se baard, met sy bene gedeeltelik soos ’n mummie s’n toegedraai, ’n kroon met twee groot volstruisvere weerskante, ’n staf en ’n dorsvleël.

Osiris is eens beskou as die oudste seun van die aardgod Geb en die luggodin Noet, en ook as die broer en metgesel van Isis. Soms was Horus sy seun wat ná sy dood opgewek is.

## Verwysings 
## Eksterne skakels 
*Die Egiptiese god Osiris
Menes

**Menes** (Egipties: *Mnj*, waarskynlik uitgespreek maˈnij; Grieks: Μήνης; Arabies: مينا) was ’n farao van die Vroegdinastiese Tydperk van Antieke Egipte. Hy kry gewoonlik die eer dat hy Bo- en Benede-Egipte verenig het en as die stigter van die 1ste Dinastie.

Daar word steeds druk gedebatteer oor die identiteit van Menes, hoewel die meeste Egiptoloë reken hy was die protodinastiese farao Narmer of die 1ste-dinastiese Hor-Aha. Albei farao's word in verskillende bronne genoem as die koning wat Antieke Egipte verenig het.

Die algemeen gebruikte naam "Menes" kom uit die pen van die Egiptiese historikus Manetho, wat tydens die Ptolemeïese Ryk geleef het. Hy het die vorm Μήνης (Mênês) gebruik. Menes beteken "hy wat volhard" en Edwards (1971) glo dit was dalk ’n bloot beskrywende titel "vir ’n semi-legendariese held wie se naam verlore gegaan het".

## Narmer en Menes 
Die feitlik algehele afwesigheid van die naam Menes in die argeologiese rekord en die talle meldings van die naam Narmer, ’n protodinastiese figuur wat vereenwelwig word met vooruitgang en ’n groot aanspraak het op die vereniging van Bo- en Benede-Egipte, het aanleiding gegee tot die teorie dat hulle dieselfde persoon was.

Die hoofverwysing na Menes is ’n ivooretiket van Naqada met die Horusnaam *Aha* (die farao Hor-Aha) langs ’n gebou waarin die Nebtynaam *mn* (waarskynlik Menes) voorkom. Die volle titel van die farao's was tradisioneel albei name, maar soms is net een gebruik. Hieruit het die teorie ontstaan dat Menes en Hor-Aha dieselfde persoon of opeenvolgende farao's was.

Die Turynse en die Abydos-koningslys, wat gewoonlik as korrek aanvaar word, gebruik net die Nebtyname van farao's en nie hul Horusname nie, en dit is moeilik om die verskillende rekords te laat ooreenstem: die Nebtyname van die koningslyste, die Horusname van die argeologiese rekords en die aantal farao's in die 1ste Dinastie volgens Manetho en ander historiese bronne.

Petrie het dit eerste probeer en *Iti* verbind met Djer as die derde farao van dié dinastie, *Teti* (Turyn) – of nog ’n *Iti* (Abydos) – met Hor-Aha as die tweede farao, en Menes (’n Nebtynaam) met Narmer (’n Horusnaam) as die eerste farao. Lloyd (1994) dink dié volgorde is "hoogs moontlik", en Cervelló-Autuori (2003) stel dit kategories dat "Menes Narmer is en die 1ste Dinastie met hom begin het". Seidlmayer (2004) glo egter dis veilig om te aanvaar Menes was Hor-Aha.

## Datums 
Egiptoloë, argeoloë en geleerdes van die 19de eeu het verskillende datums voorgestel vir die era van Menes, of die begin van die 1ste Dinastie. Die moderne konsensus is dat die dinastie tussen omstreeks 3100 en 3050 v.C. ontstaan het; sommige meen dit was omstreeks 3000 v.C.

## Verwysings 
* 15px Hierdie artikel is vertaal uit die Engelse Wikipedia

## Bronne 
* . http://www.narmer.org/menes
Neith

**Neith** (ook **Nit**, **Net** of **Neit**) was ’n godin in die vroeë Egiptiese mitologie. Sy was die beskermgodin van die stad Saïs, waar haar kultus gesentreer was in die westelike Nyldelta. Sy word al tydens Antieke Egipte se 1ste Dinastie genoem. 

Sy was die godin van oorlog en jag en haar simbole was ’n boog, skild en gekruisde pyle. Haar simbole was ook dié van Saïs. In haar gedaante as oorlogsgodin het sy die wapens van vegters gemaak en hul liggaam bewaak as hulle sterf.

Haar naam beteken ook water. Sy is mettertyd beskou as die verpersoonliking van die oerwaters van die skepping. In dié gedaante was sy ’n moeder- en skeppergodin.
 
## Verwysings
Groothamerkophaai

Die **Groot-hammerkophaai** (*Sphyrna mokarran*) kom wêreldwyd in tropiese waters voor. In Suider-Afrika kom die haai aan die ooskus voor, suid tot by KwaZulu-Natal. Die haai kan tot 6 m lank word en staan in Engels bekend as die *Great hammerhead*.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings 
## Bron 
* Coastal Fishes of Southern Africa. Phil & Elaine Heemstra. 2004. 

## Eksterne skakel 
* http://fishbase.org/summary/Sphyrna-mokarran.html
Uniformitarianisme

**Uniformitarianisme** (of **uniformitarisme** of **uniformisme** of **gelykmatigheid**) is die naturalistiese filosofiese aanname dat dieselfde natuurlike wette en prosesse wat tans in die heelal werk nog altyd in die heelal in die verlede en oral van toepassing was. Dit het die konsep ingesluit dat "die huidige is die sleutel tot die verlede" en funksioneer op dieselfde tempo's. Uniformisme word veral gebruik in geologie en ook ander velde van die wetenskap. Alhoewel naturalisme se moderne geoloë aanvaar dat geologie oor lang tydperke plaasgevind het, het hulle nie langer 'n streng geleidelike siening nie.

## Geskiedenis 
Uniformitarianisme, geskep deur William Whewell, is oorspronklik in teenstelling met katastrofisme voorgestel deur die Britse naturaliste in die laat 18de eeu, wat begin het met die werk van die Skotse geoloog James Hutton. Later is dit verfyn deur John Playfair en gewild gemaak deur Charles Lyell se beginsels van geologie in 1830.

## Notas
Bister

**Bister** of **roetbruin** (Engels: *Bistre* ) is 'n baie donker bruin kleur.

Bister is 'n geelbruin kleurpigment vervaardig uit die roet en teer van verbrande hout, sjelak of die gemaalde bas van okkerneute en arabiese gom. Die woord **bister** kom uit die Frans 'bistre' wat bruin, hasel, donkerbruin of sjokolade beteken. Benewens om mee te teken, kan meubels of houtvloere daarmee gebeits word. 'n Nadeel van hierdie materiaal is sy nie-ligvastheid, wat maklik oplos in water. Hoe meer water gebruik word, hoe ligter die skakering. Tekeninge wat in bister geskep is, verdwyn stilweg indien hulle aan sonlig blootgestel word.
duimnael|regs|380px|'n Antieke Franse skets in bister gemaak.

## Kleurkoördinate 
Volgens verskeie kleurskemas word **bister** as volg voorgestel:

## Sien ook 
* Lys van kleure

## Verwysings
Oker (kleur)

## Kleurkoördinate 
Volgens verskeie kleurskemas word **oker** as volg voorgestel:

## Sien ook 
* Lys van kleure
Narmer

**Narmer** was die eerste Egiptiese farao van die 1ste Dinastie (omstreeks die 31ste eeu v.C.) en moontlik die opvolger van die protodinastiese farao Ka. Hy word deur die meeste Egiptoloë beskou as die koning wat Bo- en Benede-Egipte verenig het.

Die identiteit van Narmer is omstrede, hoewel die meeste Egiptoloë saamstem dat hy dieselfde persoon as farao Menes is. Dié kry ook krediet daarvoor dat hy Egipte verenig het.

## Naam en bewind 
Vir die 1ste Dinastie word die Horusnaam, ’n deel van koninklike name wat met die god Horus verbind word, in argeologiese rekords gebruik, terwyl die historiese koningslyste ’n alternatiewe naam, die Nebtynaam, gebruik. Die name is dikwels saam gebruik, maar baiekeer apart.

Die beroemde Narmer-palet, wat in 1898 deur James E. Quibell in Hierakonpolis ontdek is, wys Narmer (’n Horusnaam) met die simbole van beide Bo- en Benede-Egipte, en dit het tot die teorie gelei dat hy Egipte verenig het. Alle Egiptoloë stem egter nie saam dat hy en Menes (’n Nebtynaam) dieselfde persoon is nie. Sommige glo Menes is dieselfde persoon as Hor-Aha (’n Horusnaam) en dat hy ’n reeds verenigde Egipte van Narmer geërf het.

Twee dodeakker-modderseels wat onlangs in grafkelders by Abydos ontdek is, gee Narmer aan as die stigter van die 1ste Dinastie en sy opvolger as Hor-Aha. Die seel gee al agt konings in die regte volgorde aan, maar die Nebtynaam Menes word nie genoem nie.

## Grafkelder 
duimnael|Kamers B17 en B18 by Umm el-Qa'ab is die grafkelder van Narmer.
Narmer se grafkelder bestaan uit twee aangrensende kamers (B17 en B18) wat by Abydos ontdek is. Dit is naby die grafkelder van farao Ka, wat net voor hom oor Bo-Egipte regeer het.

Narmer se naam is op 12 argeologiese terreine gevind: in Bo-Egipte (Hierakonpolis, Naqada en Abydos), in Benede-Egipte (Tarchan, Helwan, Zawjet el'Arjan, Tell Ibrahim Awad, Ezbet el-Tell, Minsjat Aboe Omar en Kafr Hassan Dawood), in Wadi el-Qaash en in die Charga-oasis.

Tydens Narmer se bewind het Egipte ’n aktiewe ekonomiese teenwoordigheid in Suid-Kanaän gehad. Potskerwe wat in Egipte gemaak is en ander wat plaaslik in die Egiptiese styl gemaak is, laat dit lyk of Kanaän ’n kolonie van Egipte kon gewees het ná ’n militêre inval, hoewel dit nie algemeen aanvaar word nie.  Versterkings by Tel es-Sakan uit dié tyd dui op ’n militêre teenwoordigheid, al was dit nie vanweë ’n inval nie.

## Verwysings 
: 15px Hierdie artikel is vertaal uit die Engelse Wikipedia

## Bibliografie 
* .
* .
* .
* 
* .
* .
* .
* .
* .
* 
* .
* .
* .

## Eksterne skakels 
* *The Narmer Catalog*
Sphyrna

***Sphyrna*** is 'n genus van haaie in die familie van hamerkophaaie (Sphyrnidae). Die genus omvat 8 spesies wat reg oor die wêreld se oseane voorkom. Drie van hierdie spesies word langs die Suid-Afrikaanse kus aangetref.

Hierdie spesies word aan die kop wat soos 'n hamer lyk uitgeken. Hulle oë is weerskante van hul 'hamerkoppe'. Hulle het vyf kieusplete en kom tot op dieptes van 300 m voor. Groothamerkoppe kan gevaarlik vir mense wees, maar hulle is oënskynlik immuun teen die gif van pylsterte.

## Spesies 
* *Sphyrna corona* Springer, 1940
* *Sphyrna couardi* Cadenat, 1951
* *Sphyrna lewini* (Griffith et Smith, 1834) - Skulprandhamerkophaai
* *Sphyrna media* Springer, 1940
* *Sphyrna mokarran* (Rüppell, 1837) - Groothamerkophaai
* *Sphyrna tiburo* (Linnaeus, 1758)
* *Sphyrna tudes* (Valenciennes, 1822)
* *Sphyrna zygaena* (Linnaeus, 1758) - Gladde hamerkophaai

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Verwysings 
## Eksterne skakels 
*
Nomos

duimnael|’n Kaart van die nomosse van Benede-Egipte.
’n **Nomos** (van die Griekse Νομός, “distrik”) was ’n administratiewe afdeling in Antieke Egipte. Die gebruik van die Griekse woord eerder as die Egiptiese *sepat* kom uit die Ptolemeïese Tydperk, toe die gebruik van Grieks algemeen was in Egipte. Griekse rekords oor Egipte het daartoe gelei dat latere historici die term verkies het.
Nuwe Ryk van Egipte

Die **Nuwe Ryk van Egipte**, ook bekend as die **Egiptiese Ryk**, is die tydperk in Antieke Egipte se geskiedenis tussen die 16de en 11de eeu v.C. (van die 18de tot die 20ste Dinastie). Radiokoolstofdatering plaas die presiese begin van die Nuwe Ryk tussen 1570 en 1544 v.C.

Die Nuwe Ryk het op die Tweede Oorgangstydperk gevolg en is op sy beurt gevolg deur die Derde Oorgangstydperk. Dit was die mees vooruitstrewende periode van Egipte en die hoogtepunt van sy mag.

## Verwysings
Hor-Aha

**Hor-Aha** (ook bekend as **Aha** en **Horus-Aha**) word beskou as die tweede Egiptiese farao van die 1ste Dinastie. Hy het tydens die 31ste eeu v.C. geleef en het vermoedelik ’n lang bewind gehad.

## Identiteit 
### Naam 
Vir die 1ste Dinastie word die Horusnaam, ’n deel van koninklike name wat met die god Horus verbind word, in argeologiese rekords gebruik, terwyl die historiese koningslyste ’n alternatiewe naam, die Nebtynaam, gebruik. Die naam Hor-Aha is die farao se Horusnaam. ’n Meer volledige vorm is Horus-Aha, wat "Horus die Vegter" beteken.

Dieselfde proses het gelei tot die verbinding van die Nebtynaam Menes met die Horusnaam Narmer, en daar word geglo dit is dieselfde persoon wat die eerste farao van die 1ste Dinastie was, en dus die voorganger van Hor-Aha. glo hy is dieselfde persoon as die legendariese Menes en dat hy Bo- en Benede-Egipte verenig het. Ander dink hy was die seun van Narmer, wat ook Menes genoem is en wat Egipte verenig het. Daar word egter algemeen aanvaar dat Narmer die farao is wat Egipte verenig het en dat Hor-Aha sy seun en erfgenaam was.

## Bewind 
Volgens die Egiptiese historikus Manetho het Hor-Aha op sowat 30 farao geword en het hy 60 jaar lank regeer. Dit lyk of hy baie godsdienstige bedrywighede gehad het. ’n Besoek aan ’n altaar van die godin Neith is op verskeie tablette uit sy bewind aangeteken. Die altaar was in die Nyldelta by die stad Saïs. Daar is ook melding gemaak van die god Seker op ’n tablet wat uit sy bewind dateer.

Inskripsies uit die grakelders van Hor-Aha en Neithhotep dui daarop dat die koningin tydens sy bewind dood is. Hy het haar in ’n manjifieke mastaba laat begrawe wat deur Jacques de Morgan opgegrawe is. Sy was moontlik Hor-Aha se ma.

’n Inskripsie op ’n ivoortablet van Abydos dui daarop dat Hor-Aha ’n veldtog teen die Nubiërs gelei het. ’n Sekere jaar op ’n tablet word spesifiek genoem die "Jaar waarin Ta-Sety (Nubië) verslaan is".

Dit lyk of handel met die Suid-Levant tydens sy bewind afgeneem het. Anders as sy voorganger se naam, word syne nie genoem buite die Nylvallei nie.

## Familie 
duimnael|190px|Hor-Aha se grafkelder bestaan uit die drie kamers B10, B15 en B19 (inlas). B14 kon die grafkelder van Benerib gewees het.
Hor-Aha se hoofvrou was Benerib, wie se naam op ’n paar historiese stukke saam met syne verskyn, spesifiek in grafkelder B14 by Abydos. Dié grafkelder is reg langs Hor-Aha s'n. Hy het ook ’n ander vrou, Chenthap, gehad by wie hy die seun Djer gehad het. Sy word genoem as Djer se ma op die Kaïro-annalesteen.

## Grafkelder 
Hor-Aha se grafkelder is in die dodeakker by Abydos bekend as Umm el-Qa'ab. Dit bevat drie groot kamers, B10, B15 en B19, wat reg langs Narmer se grafkelder is.

’n Treffende aspek van sy grafkelder is dat lede van sy huishouding saam met hom begrawe is. Dit is onduidelik of hulle vermoor is of selfmoord gepleeg het. Van dié mense is bediendes, dwerge en vroue. Selfs honde is saam met hom begrawe.

## Verwysings 
## Bronne 
* .
* .
* 
* 
* 
* Toby A. H. Wilkinson, *Early Dynastic Egypt*, Routledge, London/New York 1999, , 70-71
* 15px Hierdie artikel is vertaal uit die Engelse Wikipedia
Skuttersgroen

**Skuttersgroen** (Engels: *rifle green*) is 'n kleur, 'n donker bruin-groen skakering.

## Naam se afkoms 
"Skuttersgroen" word so genoem oor die kenmerkende kleur van die uniform van skutsregimente ('n vorm van ligte infanterie) van 'n aantal Europese weermagte. Dit is nog steeds in gebruik by skutsregimente van sekere Statebondsweermagte, soos die Royal Gurkha Rifles van die Britse Leër.

Skuttersgroen is oorspronklik deur skuttersregimente aangeneem in die 18de eeu. In die tradisionele rol van skuts, waar skermulselaars van agter die dekmantel van bome aangeval het, is 'n donkergroen uniform aanvaar as 'n vroeë vorm van kamoeflering, in teenstelling met die kleurvolle uniforms deur ander soldate van die tydperk gedra.

Die eerste opgetekende gebruik van "rifle green" as 'n kleur se naam in Engels was in 1858.

## Kleurkoördinate 
Volgens verskeie kleurskemas word **skuttersgroen** as volg voorgestel:

## Sien ook 
* Lys van kleure
Joseph Priestley

**Joseph Priestley** FRS (13 Maart 1733 – 8 Februarie 1804) was 'n Engelse chemikus, filosoof, predikant en onderwyser. Op 1 Augustus 1774 isoleer hy die chemiese element suurstof in sy laboratorium te Bowood House, Wiltshire, Engeland. Dit bevestig die vroeëre, onafhanklike ontdekking daarvan deur Carl Wilhelm Scheele. Priestley het suurstof egter in terme van die flogiston-teorie beskou, en dit dus nie as 'n nuwe element geidentifiseer nie, maar eerder as 'n gas met 'n gebrek aan flogiston beskryf. 

Priestley het gedurende sy leeftyd 'n aansienlike wetenskaplike reputasie opgebou, onder andere vir die uitvinding van sodawater, sy geskrifte oor elektrisiteit en die ontdekking van 'n aantal gasse, waarvan sy ontdekking van suurstof die bekendste is. As gevolg van sy geloof in flogiston het hy nie besef dat hy 'n nuwe element voorberei het nie. Hy het gedog dat hy daarin geslaag het om lug vry van flogiston ("de-phlogisticated air") voor te berei. Sy vasbeslotenheid om die flogiston-teorie te verdedig, asook die verwerping van idees wat die chemiese revolusie sou begin, het hom hom teen die einde van sy lewe van die wetenskaplike gemeenskap geïsoleer.

As gevolg van sy omstrede publikasies en uitgesproke steun vir die Franse Rewolusie is hy deur die publiek en owerhede wantrou. Nadat 'n skare sy huis en kerk in 1791 afgebrand het, vlug hy na Londen. In 1794 verhuis hy na die Verenigde State, waar hy die laaste tien jaar van sy lewe in Northumberland County, Pennsylvania deurbring.

## Verwysings 
## Eksterne skakels 
* Die Priestley Vereniging 
* 'n Kort biografie  
* Opstel ter nagedagtenis aan Priestley (1874)
Middelryk van Egipte

duimnael|150px|’n Standbeeld van die eerste farao van die Middelryk, Mentoehotep II.
Die **Middelryk van Egipte** (ook bekend as die **Tydperk van Hereniging**) is die periode van Antieke Egipte tussen 2000 en 1700 v.C. Dit het gestrek van die begin van die 11de Dinastie tot aan die einde van die 12de Dinastie. In dié tyd het Osiris die belangrikste god in Egipte geword.

Daar was twee fases: die 11de Dinastie wat vanaf Thebe regeer het, en die 12de Dinastie met sy mag in Lisjt.

Ná die val van die Ou Ryk het Egipte ’n tydperk van onenigheid en kulturele agteruitgang binnegegaan bekend as die Eerste Oorgangstydperk. Aan die einde van dié tyd het die 10de en die 11de Dinastie om die mag baklei. Die stryd is deur Mentoehotep II van die 11de Dinastie beëindig toe hy sy mag oor die hele Egipte verenig.'''

Die 12de Dinastie het begin met die bewind van Amenemhet I. Daar is ’n teorie dat hy Mentoehotep se troon afgeneem het. Hoewel daar geen rekords oor hierdie magstryd is nie, is daar aanduidings van ’n burgeroorlog aan die einde van die 11de Dinastie. Wat wel seker is, hoe Amenemhet I ook al aan die bewind gekom het, is dat hy nie ’n koninklike van geboorte was nie.

## Verwysings
Djer

**Djer** word beskou as die derde Egiptiese farao van die 1ste Dinastie. Hy het omstreeks die middel van die 31ste eeu v.C. geleef en sowat 40 jaar lank regeer. ’n Gemummifiseerde voorarm van Djer of sy vrou is deur Flinders Petrie ontdek, maar dit is deur Emile Brugsch verwerp.

## Naam 
[duimnael|links|135px|**Iti**, die [cartouchenaam van Djer.]]
Die Abydos-koningslys noem **Iti** as die derde farao van Egipte se 1ste Dinastie, en op die Turynse Koningslys, wat op dié plek beskadig is, begin die naam met It... Die Egiptiese historikus Manetho noem hom **Athothis**.

## Bewind 
Die bewyse vir Djer se lewe en bewind is:
* ’n Grafkelder by Umm el-Qa'ab, Abydos
* Seelafdrukke van grafte 2185 en 3471 in Saqqara
* Inskripsies in grafte 3503, 3506 en 3035 in Saqqara
* Seelinskripsies van Helwan
* Pot van Toerah met die naam Djer
* UC 16182 ivoortablet van Abydos
* UC 16172, kopergereedskap met Djer se naam
* Inskripsie van sy naam by Wadi Halfa, Soedan

Manetho het beweer Athothes, wat soms as Djer geïdentifiseer word, het ’n verhandeling oor anatomie geskryf wat in sy eie tyd, meer as 2&nbsp;000 jaar later, steeds bestaan het.

## Familie 
duimnael|100px|Klipvaas met die naam Djer (Nasionale Argeologiese Museum, Frankryk).
Djer was ’n seun van farao Hor-Aha en sy vrou Chenthap. Sy oupa was waarskynlik Narmer en sy ouma Neithhotep. Djer was die pa van Merneith, die vrou van Djet en die ma van Den.

## Grafkelder 
Nes sy pa, Hor-Aha, is Djer by Umm el-Qa'ab, Abydos, begrawe. Sy grafkelder is Petrie se grafkelder O. Dit bevat die oorskot van 318 volgelinge wat saam met hom begrawe is. Verskeie voorwerpe is in en om die grafkelder gevind:

* ’n Stele van Djer, nou in die Kaïro-museum, moontlik van Abydos.
* Etikette met die naam van ’n paleis en van Meritneith.
* Vaasskerwe met die naam Neithhotep.
* Armbande van ’n koningin in die grafkelder se muur.

In die satelliet-grafkelders is nog voorwerpe gevind:
* Steles van verskeie individue.
* Ivooritems met die naam Neithhotep.
* Ivoortablette.

## Verwysings 
* 15px Hierdie artikel is vertaal uit die Engelse Wikipedia
Tweede Oorgangstydperk van Egipte

Die **Tweede Oorgangstydperk** is ’n periode in die geskiedenis van Antieke Egipte toe wanorde vir ’n tweede keer geheers het, tussen die Middel- en die Nuwe Ryk. Dit is veral bekend as die tyd toe die Hyksos van Wes-Asië hul verskyning in Egipte gemaak het en wie se bewind oor die 15de Dinastie gestrek het.

Nadat ’n sentrale mag weer herstel is, het die Nuwe Ryk ontstaan. Dit was die mees vooruitstrewende periode van Egipte en die hoogtepunt van sy mag.

## Verwysings
Eerste Oorgangstydperk van Egipte

Die **Eerste Oorgangstydperk**, wat dikwels beskryf word as ’n "donker periode" in die geskiedenis van Antieke Egipte, het oor sowat 100 jaar gestrek, van omstreeks 2181 tot 2055 v.C., en het gevolg op die Ou Ryk. Dit het ingesluit die 7de tot die 10de en ’n deel van die 11de Dinastie. 

Baie min is oor van die monumente van dié tyd, veral van die begin van die periode. Die Eerste Oorgangstydperk was ’n dinamiese deel van die Egiptiese geskiedenis. Die regering was verdeel tussen twee magsbasisse – een was by Herakleopolis in Benede-Egipte en die ander by Thebe in Bo-Egipte. Daar word geglo die tempels is in dié tyd verwoes en die kunswerke gevandaliseer, en dat die standbeelde van konings vernietig is weens die politieke chaos. 

Die twee magsbasisse het eindelik teen mekaar te staan gekom. Die Thebaanse konings het die noorde oorwin en dit het gelei tot die hereniging van Egipte onder een heerser tydens die tweede helfte van die 11de Dinastie, en die ontstaan van die Middelryk.

## Verwysings
Derde Oorgangstydperk van Egipte

duimnael|220px|Die 25ste Dinastie.
Die **Derde Oorgangstydperk** van Antieke Egipte het begin met die dood van farao Ramses XI in 1070 v.C. en die einde van die Nuwe Ryk, en het geëindig met die begin van die Laat Tydperk. Laasgenoemde word gewoonlik beskou as die stigting van die 26ste Dinastie deur Psamtik I in 664 v.C. ná die uitdrywing van die Nubiese heersers van die 25ste Dinastie deur die Assiriërs onder koning Assoerbanipal.

Die Derde Oorgangstydperk was ’n periode van verval en politieke onstabiliteit wat gekenmerk is deur ’n verdeling van die staat en besetting deur buitelanders. Baie aspekte van die gewone Egiptenare se lewe het egter nie veel verander nie.
Laat Tydperk van Antieke Egipte

Die **Laat Tydperk** van Antieke Egipte verwys na die laaste opbloei onder Egiptiese heersers nadat die onstabiele Derde Oorgangstydperk tot ’n einde gekom het. Dit het geduur van 664 tot 332 v.C. en geëindig met die besetting van Egipte deur Alexander die Grote.  

Hoewel buitelanders in dié tyd oor die land regeer het, was die Egiptiese kultuur op ’n hoogtepunt. Libiërs en Perse het om die beurt saam met plaaslike Egiptenare geheers, maar tradisionele konvensies het in die kuns voortgeduur.

Die Laat Tydperk word dikwels beskou as die laaste asemteug van ’n eens groot kultuur waartydens die mag van Egipte algaande afgeneem het.

## Verwysings
Rondebosch-meent

[duimnael|300px|Rondebosch-meent met [Tafelberg en Duiwelspiek in die agtergrond.]]
duimnael|300px|Uitsig oor Rondebosch-meent.
duimnael|300px|Rondebosch-meent teen skemer.

Die **Rondebosch-meent** in Kaapstad is 'n erfenisgebied wat sowel 'n historiese as 'n natuurmonument is. Dit is 'n vry toeganklike gebied met verskeie wandel- en drafpaadjies en is eiendom van die stad.

## Ligging 
Hierdie park in die ou stedelike gebied van Kaapstad word omring deur die stadsdele Mowbray, Rosebank, Park Estate en Rondebosch. Die bekende strate Klipfontein-, Campground-, Milner- en Parkweg vorm die huidige buitegrense. Rondom die meent is bekende instellings gehuisves, soos die Rooikruis-kinderhospitaal, Vista Nova-skool vir serebraal gestremdes, William Slater-hospitaal, Rustenburg Girls' High School en die Kaapse hoofkantoor van die onderwysersvakbond Naptosa.

## Geskiedenis 
Argeologiese ondersoek het aangetoon dat Khoikhoi-veeboere reeds die terrein gebruik het. In 1805 het goew. Jan Willem Janssens die troepe van die Bataafse Republiek hier laat saamtrek voor die Slag van Blaauwberg. En na hul oorname van die Kaap het die Britse soldate hier kamp opgeslaan. Vandaar die naam van die straat aan die westekant. Tussen die jare 1854 en 1902 is dit beskikbaar gestel aan die Anglikaanse St. Paulusgemeente om hul beeste daar te laat wei op voorwaarde dat die publiek nogtans toegang tot die terrein sou hê. In 1890 is die deel oos van die huidige Milnerweg van die meent afgesny en is die buurt Park Estate ontwikkel. Die dennebome op die terrein is 'n oorblyfsel van 'n heining rondom 'n begraafplaas.

## Flora en fauna 
Die meent is 'n belangrike bewaringsgebied vir die uiters bedreigde Kaapse Vlakte-sandfynbos. Aan die westekant is 'n stukkie renosterveld en aan die noordoostekant 'n stuk strandveld. Daar kom 240 inheemse plantspesies voor, waarvan 22 bedreig en 9 voorkom op die Rooi Datalys. Die dierelewe bestaan uit 'n ryke verskeidenheid soogdiere, paddas en insekte. 'n Honderd en tien voëlsoorte is daar alreeds aangeteken.

## Monument 
Die Rondebosch-meent is in 1961 tot 'n nasionale gedenkwaardigheid verklaar. Sedert 2003 is dit 'n provinsiale erfenisgebied van die Wes-Kaap.

## Skildery 
In die William Fehr-versameling is 'n ongedateerde skildery van die meent deur S.P. Boshof.

## Bibliografie 
* Oberholster, J.J.: Die historiese monumente van Suid-Afrika. Kaapstad: Kultuurstigting Rembrandt van Rijn vir die Raad vir Nasionale Gedenkwaardighede, 1972.
Grasperk

duimnael|350px|'n Nuutaangeplante, bemeste en gesnyde grasperk

'n **Grasperk** is 'n area grond wat met gras of (selde) ander duursame plante beplant is, wat in stand gehou word op 'n kort hoogte en gebruik word vir estetiese en ontspanningsdoeleindes. 

;Algemene eienskappe van 'n grasperk
* dit is slegs uit grasspesies saamgestel, 
* dit is onderhewig aan spesifieke onkruid- en plaagbeheer,
* dit is onderhewig aan praktyke wat gemik is op die handhawing van sy grasgroen kleur, 
* en dit word gereeld gesny om 'n aanvaarbare lengte te verseker. 

Al hierdie eienskappe is nie bindend op 'n definisie nie. In ontspanningskonteks, kan die gespesialiseerde name turf, steek, veld of perk gebruik word, afhangende van die sport en die vasteland.

Die term grasperk, met verwysing na 'n bestuurde grasruimte, dateer uit nie vroeër as die 16de eeu. 'n Grasperk is 'n belangrike aspek van die interaksie tussen die natuurlike omgewing en die beboude stedelike en voorstedelike ruimtes. Dit word gekoppel aan voorstedelike uitbreiding en die skepping van 'n aangename huishoudelike estetiek.

In Suid-Afrika word vir grasperke dikwels uitheemse grasspesies soos kikoejoegras gebruik.

[duimnael|300px|regs|[Kroukiespelers op 'n gemanikuurde grasperk.]]

## Verwysings
47-voet-motorreddingsboot

Die **47-voet-MLB** is die standaardreddingsboot van die Amerikaanse Kuswag (USCG) en verplaas 18 ton. Die 47'-MLB is die opvolger van die 44'-MLB.

Die 47'-MLB is ontwerp om orkaansterktewinde en rowwe see te werstaan; dit kan winde van tot 60 knope (110&nbsp;km/h) trotseer, branders van tot 6&nbsp;m ry en 'n impak van tot 3&nbsp;G weerstaan. en die 47'-MLB oorskry sy verplasingspoed. Die raamwerk is saamgestel uit 17 vertikale terugslagrame, wat elk aan die dek en romp geheg is en waarvan vyf waterdig is. Twee van die beheerposte is op die toegeboude brug, en twee is midskeeps op 'n oop brug.

Funksionele herwinningsluike is minder as 30&nbsp;cm bo die waterlyn aangebring, wat die redding van persone en herwinning van toerusting makliker maak. 'n Waterdigte kompartement vir drenkelinge is ook met omvattende noodhulp toegerus.

## Verwysings